PATVIRTINTA

Šalčininkų r. Dieveniškių „Ryto“ gimnazijos direktoriaus 2016 m. gruodžio 29 d.

įsakymu Nr. V-349

**ŠALČININKŲ R. DIEVENIŠKIŲ „RYTO“ GIMNAZIJOS**

**SOCIALINĖS – PILIETINĖS VEIKLOS ORGANIZAVIMO TVARKA**

**I. BENDROSIOS NUOSTATOS**

1. Socialinės – pilietinės veiklos organizavimo tvarkos aprašas (toliau – Aprašas) apibrėžia šio

dokumento įgyvendinimo tikslą, uždavinius, socialinės – pilietinės veiklos kryptis ir vykdymo principus.

2. Aprašas parengtas vadovaujantis Ilgalaike pilietinio ugdymo programa ir šios

programos įgyvendinimo priemonėmis, Bendraisiais ugdymo planais bei Lietuvos Respublikos Švietimo ir mokslo ministerijos rekomendacijomis sudaryti sąlygas socialinei- pilietinei veiklai.

3. Socialinė – pilietinė veikla privaloma 5 – 8, I – II g klasių mokiniams.

4. Socialinė - pilietinė veikla gimnazijoje yra neatskiriama bendrojo pagrindinio ugdymo dalis, susieta su Bendrųjų programų keliamais tikslais bei uždaviniais, skirtais ugdyti mokinių kompetencijas (ypač socialinę, pilietinę). Ši veikla organizuojama atsižvelgiant į mokinių amžių.

5. Socialinės – pilietinės veiklos turinys formuojamas, atsižvelgiant į mokinių ir gimnazijos bendruomenės poreikius, keliamus tikslus, gimnazijos galimybes:

5.1. derinti turinį su veikla, skirta kultūrinei, meninei, pažintinei, kūrybinei, sportinei, praktinei, prevencinei ir kitai veiklai;

5.2. organizuoti gimnazijos aplinkos, vidaus erdvių tvarkymą, budėjimą renginių metu.

6. Socialinės – pilietinės veiklos organizavimą gimnazijoje įtvirtina Bendrieji ugdymo planai ir gimnazijos ugdymo planas, patvirtintas gimnazijos direktoriaus įsakymu.

**II.**  **TIKSLAS IR UŽDAVINIAI**

7. Aprašo tikslas – nustatyti socialinės - pilietinės veiklos turinį ir jos įgyvendinimo ir organizavimo principus.

8. Uždaviniai:

8.1. atnaujinti formalųjį ir neformalųjį socialinio - pilietinio ugdymo turinį gimnazijoje;

8.2. papildyti socialinį solidarumą ir pilietinį aktyvumą skatinančia visuomenei naudinga veikla, kartu su socialiniais partneriais kurti ir įgyvendinti šios veiklos projektus;

8.3. sustiprinti demokratinę gimnazijos kultūrą.

**III. VYKDYMO PRINCIPAI**

9. Socialinės- pilietinės veiklos apimtis – nuo 5iki 20 valandų per mokslo metus.

10. Mokinys vykdo pasirinktą socialinę - pilietinę veiklą.

11. Socialinę - pilietinę veiklą kuruoja klasės vadovas:

11.1. veiklą fiksuoja el. dienyne „Socialinė – pilietinė veikla;

11.2. skiltyje „Veiklos turinys“ nurodo šios veiklos turinį, valandų skaičių;

11.3. mokinys pildo socialinės – pilietinės veiklos apskaitos lapą (priedas 1).

13. Socialinės - pilietinės veiklos organizavimą ir vykdymą prižiūri (atsakingas) direktoriaus pavaduotojas ugdymui.

14. Mokinio atliktas veiklas ir jų trukmę socialinės – pilietinės apskaitos lape įrašo klasės vadovas arba veiklą organizuojantis asmuo.

15. Klasės vadovas mokslo metų pradžioje informuoja mokinius apie socialinės - pilietinės veiklos atlikimo būdus, trukmę ir aptaria veiklos kryptis.

16. Socialinės – pilietinės veiklos valandas, įrašytas apskaitos lape, klasės vadovas suskaičiuoja kiekvieno trimestro ir mokslo metų pabaigoje ir aptaria su mokiniais rezultatus.

17. Klasės vadovas, likus 2 savaitėms iki mokslo metų pabaigos, peržiūri auklėtinių socialinės – pilietinės veiklos apskaitos lapus ir mokinius, nesurinkusius reikiamo valandų skaičiaus, nukreipia atlikti socialinę – pilietinę veiklą.

**IV. SOCIALINĖS-PILIETINĖS VEIKLOS KRYPTYS**

19. Veikla apima šias kryptis: pilietinę, ekologinę - darbinę, projektinę, socialinę kryptį ir savanorišką pagalbą.

19.1. Pilietinė – projektinė kryptis:

19.1.1. Dalyvavimas pilietinio ugdymo, prevenciniuose, socialiniuose, profesinio orientavimo projektuose.

19.1.2. dalyvavimas pilietinėse akcijose bei iniciatyvose, mokyklos, miestelio bendruomenės, rajono renginiuose, jų organizavimas; aktyvi veikla mokyklos arba klasės savivaldoje; klasės metraščio kūrimas; klasės internetinio puslapio kūrimas arba atnaujinimas, mokyklos laikraščio rengimas;

19.2.Ekologinė - darbinė kryptis:

19.2.1. dalyvavimas akcijose ,,Darom“ ir kt., gimnazijos kabineto, metodinių priemonių smulkus remontas, dekoracijų ruošimas, erdvių apipavidalinimas, teritorijos, gėlynų priežiūra, miestelio teritorijos ir aplinkos, kapinių tvarkymas;

19.3. Socialinė kryptis:

19.3.1. gerumo akcijos, pagalba pagyvenusiems žmonėms, individuali pagalba mokymosi bei elgesio sunkumų turintiems žemesniųjų klasių mokiniams ar/ir bendraklasiams, draugams, mokyklos, kabineto, budėjimas mokyklos renginiuose, parodų rengimas, dalyvavimas prevencinėse programose; pagalba Dieveniškių bažnyčioje ir kt.

19.4. Savanoriška pagalba:

19.4.1. klasių valandėlių ruošimas ir vedimas; renginių organizavimas klasėje, mokykloje; pagalba klasės auklėtojui, dalyko mokytojui organizuojant sportinius, pažintinius, kultūrinius renginius mokykloje; stendų ruošimas;

19.4.2. Pagalba klasės vadovui, mokytojams, tvarkant dokumentus, atliekant raštvedybos darbus.

**V. REZULTATAI**

20. Numatomi šie Veiklos rezultatai:

20.1. keisis ir formuosis mokinių vertybinės nuostatos;

20.2. pagerės mokinių asmeniniai, socialiniai, komunikaciniai, darbo ir kt. veiklos gebėjimai;

20.3. bus sustiprinta mokyklos bendruomenės savivalda;

20.4. mokiniai išsiugdys norą veikti žmonių gerovei;

20.5. mokiniai labiau pasitikės savimi ir inicijuos kaitą.

**VI. BAIGIAMOSIOS NUOSTATOS**

22. Aprašu vadovaujasi gimnazijos administracija, klasių vadovai, pagalbos mokiniui specialistai, pedagogai, mokiniai.

24. Mokslo metų pabaigoje daugiausiai valandų surinkusius mokinius klasės auklėtojas gali siūlyti mokyklos direktoriui apdovanoti padėkomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_